Gulielmus Macnamara Goodenough
Gulielmus Macnamara Goodenough, vulgo Sir William Macnamara Goodenough (natus Londinii die 10 Martii 1899; mortuus die 23 Maii 1951) fuit argentarius Anglicus, ab anno 1947 usque ad mortem praeses (chairman) domi argentariae Barclays. Iam ab anno 1943 fuerat praeses rami dominiorum, coloniarum et transmarinum eiusdem argentariae (a patre F. C. Goodenough conditi) eodemque anno baronettus creatus est. Gulielmus Goodenough per multos annos favebat Domum Londiniensem studentum (hodie "Collegium Goodenough" appellatam) quam pater anno 1931 instituerat. Ab anno fere 1923 fuit socius et amicus Gulielmi Morris, baronis futuri Nuffield, machinatoris et mercatoris divitissimi, cuius opera philanthropica et suadebat et adiuvabat. 

Alumnus Aedis Christi Oxoniensis, Gulielmus Goodenough anno 1898 in matrimonium duxit Dorotheam Luisam Gibbs; filios genuit quattuor filiamque unam.

Bibliographia 
 Martin Adeney, Nuffield: a biography. Londinii: Robert Hale, 1993
 Julian Crossley, J. Blandford, The DCO story: a history of banking in many countries, 1925–71. 1975
 Douglas Veale, Cuthbert Fitzherbert, "Goodenough, Sir William Macnamara, first baronet" in 
 A. W. Tuke, R. J. H. Gillman, Barclays Bank Limited 1926-1969: some recollections. Londinii: Barclays Bank, 1972

Incolae Angliae
Alumni Universitatis Oxoniensis
Argentarii Britanniae